cyanic-selkie/wikianc huggingface dataset:
פלבס
מהות הפלבס ויסודו
המקורות העתיקים להתהוות הפלבס נכתבו לראשונה רק מאות שנים לאחר המאורעות ההיסטוריים שהם מתארים. בתקופה בה נכתבו, הייתה כבר תקפה ההבחנה, לפיה כל אזרח רומי שאינו שייך לבית-אב (gens) פטריקי, הרי הוא פלבאי לפי הגדרה. מציאות זו משתקפת במקורות, ואומצה על ידי המחקר המודרני. עם זאת, החוקר הבריטי T.J. Cornell הראה באופן חד-משמעי שמלכתחילה הכיל הפלבס רק חלק מהציבור הלא-פטריקי, ושהחלת המונח על כלל הציבור הרומי הלא-פטריקי התפתחה עם הזמן. האנאכרוניזם שחשׂף קורנל מסביר בלבולים רבים שנפלו הן במקורות העתיקים, הן במחקר המודרני.
האיידילים של הפלבאים
לצד הטריבונים, הפלבאים מינו שני פקידים נוספים והם האיידילים (aediles). משמעותו המקורית של התואר - האחראי על המקדש. האיידילים הראשונים היו האחראים על המקדש שהקים הפלבס לכבוד קֵרֵס, אלת התבואה הרומית. ברפובליקה התיכונה והמאוחרת התפתח תפקידם וכלל גם דאגה לתשתיות המרחב הציבורי, אחזקת הרחובות ומבני הציבור, שמירת הסדר הציבורי, פיקוח על השווקים, אספקת המזון וארגון משׂחקים ציבוריים וחגיגות דתיות אחרות.
אספת הפלבאים
החלטותיה של אספת הפלבס נקראו Plebiscites (ומכאן המילה האנגלית ל"משאל עם"), וחייבו את הפלבס כולו. במחצית השנייה של המאה הרביעית הפכו החלטות אספת הפלבס, בתהליך הדרגתי, למחייבות לגבי כל העם הרומי.
ניסוי פרנק-הרץ
תוצאת הניסוי
התוצאה החשובה של הניסוי היא, שמודגם בו מנגנון שגורם לזרם להיות פונקציה לא מונוטונית של המתח, והמנגנון מוסבר היטב על ידי מודל בוהר - וזאת מבלי לערב קרינה אלקטרומגנטית. יותר מכך: מן הבחינה הכמותית, רואים שההפרשים במתח ההפעלה בין שיא אחד של הזרם לבין השיא הבא הם קבועים. העובדה הזאת מוסברת בכך שהחל מהנקודה שבה נוצר עירור ונצפית ירידה חדה בזרם, ועד לנקודת העירור הבאה, דרושה תוספת של מתח שמאיצה אלקטרון "עייף" (חסר אנרגיה קינטית) ממצב של אנרגיה אפס ועד לאנרגיה השווה בדיוק לאנרגיית העירור של אטום. תוספת האנרגיה הזאת, כשהיא מתורגמת למתח ההאצה המתאים על ידי הכפלה במטען האלקטרון e, מתאימה בדיוק להפרש המתחים שבין שני שיאים של הזרם כפי שהוא נצפה בניסוי.
מלנין
שני סוגי מלנין עיקריים מיוצרים במלנוזום: אומלנין (Eumelanin), שצבעו שחור-חום, ופאומלנין (Pheomelanin), שצבעו צהוב-אדום, ואחראי לצבע שיער ג'ינג'י.
פעולת המלנין בעור האדם
לא כל השפעות המלנין הן בעלות יתרון לגוף האדם. פיגמנטציה מגדילה את עומס החום באקלים חם, ואנשים כהי עור קולטים 30% יותר מחום השמש מאשר אנשי בהירי עור, אם כי אפקט זה עשוי להתאזן על ידי הזעה רבה יותר. באקלים קר, עור כהה מפסיד חום רב יותר. פיגמנטציה גם מגבילה את הסינתזה של ויטמין D כך שבאזורים בהם התזונה לקויה, ילדים כהי עור נמצאים בסיכון מוגבר לרככת מאשר ילדים בהירי עור.
מגדה גבלס
ילדותה
המשפחה עברה לגור בבריסל, עד שנאלצה לעזוב את בלגיה בשנת 1914 כפליטים, כיתר אזרחי גרמניה עם פרוץ מלחמת העולם הראשונה, המשפחה עברה לברלין, שם התגרשה האם בשנית, בעוד לבת מגדה לא הייתה בעיה להתיידד עם בת כיתתה, פליטה יהודייה שהכירה מבלגיה, ליזה ארלוזורוב, ובהמשך גם עם אחיה, חיים ארלוזורוב, לימים מראשי התנועה הציונית, שעמו פיתחה קשר משמעותי שנותק רק עם עלייתו לפלשתינה.
נישואים שניים והקמת משפחה עם יוזף גבלס
מגדה, צעירה, יפה וללא הכרח לעבוד (לאור הסכם גירושין נדיב), הלכה בעצת ידיד לכינוס המפלגה הנאצית, שם התרשמה מנאומו הסוחף של יוזף גבלס, שהיה גאולייטר של ברלין, ומונה לימים כשר התעמולה. בהמשך, הצטרפה מגדה, ב-1930 למפלגה הנאצית, חרף קשרי המשפחה בעבר, וידידותה כצעירה עם יהודים, תחילה לעבודה התנדבותית, עד שקודמה לתפקידי מטה ומזכירתו של גבלס. אף שיש הטוענים כי נמשכה יותר להיטלר עצמו (שלא רצה אז להקים משפחה), נישאו גבלס ומגדה ב-19 בדצמבר 1931, בטקס בו שימש היטלר כעד. בהמשך אף התקרב למגדה כידיד ואף נהג לשבת עימה לשיחות ליליות, עם התינוקת הלגה על ברכיו.
יהדות טורינו
יהדות טורינו מהווה את הקהילה היהודית הרביעית בגודלה באיטליה, אחרי יהדות רומא, יהדות מילאנו ויהדות פירנצה. היא מספקת שירותי דת למשפחות היהודיות המתגוררות ביותר מעשרה ערים במחוז פיימונטה. מספר היהודים בעיר נאמד ב-1,200. קהילת טורינו מפעילה תוכנית לשיקום בתי כנסת יהודיים במחוז פיימונטה. בעזרת משאבים כספיים של רשויות המדינה היא הצליחה לשפץ אחדים מבתי הכנסת ולעודד את ביקורי תיירים בהם. הטיפול בתיירות נימסר לחברת הדרכה המתמחת בארגון תיירות. היא עורכת,  לפי הזמנה, סיורים מאורגנים ב-12 בתי הכנסת, הפתוחים היום לציבור. בקהילת טורינו בית כנסת גדול הפתוח בחגים ולידו בית כנסת רגיל, בו מתפללים בשאר ימי השנה. בקהילה בית ספר עממי, בית ספר על יסודי, בית אבות וספריה גדולה בנושאים יהודיים באיטלקית ובעברית.
מספטמבר 2022 הרב הראשי של הקהילה היהודית בטורינו ומחוז פיימונטה הנו רב אריאל פינצי.
תולדות הקהילה
היהודים הראשונים הגיעו למחוז פיימונטה במאה ה-14 מצרפת ומספרד. התעודה הראשונה המעידה על הימצאות יהודים בטורינו היא משנת 1424. משפחות יהודיות בעיר זוכות לקבל אישור להקים בנק, לפתוח אטליז למכירת בשר כשר ולהקים בית קברות. היהודים התגוררו באזור המכונה "סטודיום" (Staudium}.
Pin Ups
גרסה לשיר "White Light/White Heat" (במקור של הוולווט אנדרגראונד) הוקלטה במהלך החזרות אך מעולם לא שוחררה. בואי תרם את ההקלטה לאלבום Play Don't Worry של מיק רונסון.
יהודה עדס
ביוגרפיה
נולד בירושלים, בן למשפחת רבנים שמקורה בחלב שבסוריה. אביו, הרב יעקב עדס, היה ראש ישיבת פורת יוסף, חבר בית הדין הרבני הגדול וחבר מועצת הרבנות הראשית. אמו הייתה אסתר חיה, בת הרב עזרא הררי רפול. למד בתלמוד תורה מגן דוד, בישיבת קול תורה בירושלים אצל הרב שלמה זלמן אויערבך, ובישיבת פוניבז' שם התקרב לראשי הישיבה ואף למד מספר שנים בחברותא עם ראש הישיבה הרב שמואל רוזובסקי. בשבט תשכ"ב (1962) נישא לביילה-רחל, בתם של הרב דב כהן, הרב הראשון של חיל האוויר, וזהבה לבית רקובר.
משפחתו
בנו של הרב עדס הוא המקובל הרב יעקב עדס. בתו היא מאירה לוי, מחברת הספר "אני ערב לו". חתניו הם הרב עקיבא כהן, ר"מ בישיבת קול יעקב, הרב יהושע אסטנבולי, מחבר הספר "נחלת יהושע", הרב משה ברכה, ר"מ בישיבת קול יעקב, ויצחק גרינוולד, מנהל הישיבה.
מרים מקבה
גלות
בשנת 1968 נישאה לפעיל זכויות אדם אמריקני ממוצא טרינידדי בשם סטוקלי קרמייקל. הנישואים הביאו לסערה בארצות הברית, בשל היותו של קרמייקל מעורב בפעילויות של קבוצות כפנתרים השחורים. רבות מהופעותיה של מקבה בוטלו, וחברות התקליטים סירבו לעבוד עמה. כתוצאה מכך עבר הזוג לגור בגינאה שבמערב אפריקה, שם היו מקורבים לנשיא אחמד סקו טורה ורעייתו. מקבה נפרדה מקרמייקל בשנת 1973, והמשיכה להופיע בעיקר באפריקה, דרום אמריקה ואירופה. ידועה במיוחד הופעתה בשנת 1974 בקרב האיגרוף ההיסטורי בזאיר בין מוחמד עלי וג'ורג' פורמן. כן שמשה מקבה כנציגת גינאה באומות המאוחדות, ועל כך זכתה בפרס השלום על שם דאג המרשלד בשנת 1986.
לאחר מות בתה היחידה, בונגי מקבה, בשנת 1985 עברה מקבה לבריסל. בשנת 1987 הייתה בין המוזיקאים שהקליטו ביחד עם פול סיימון את האלבום החשוב "גרייסלנד" (Graceland), שהביא את המקצבים האפריקאים אל הקהל האמריקאי. זמן קצר לאחר מכן פרסמה אוטוביוגרפיה בשם "מקבה: הסיפור שלי".
שובה לדרום אפריקה
בשנת 1990 שכנע נלסון מנדלה את מקבה לשוב לדרום אפריקה. בשנת 1992 הופיעה בהפקת הקולנוע הבינלאומית "סרפינה" שעסקה במהומות בסווטו בשנת 1976. כן השתתפה בסרט התעודה "אמנדלה: מהפכה בהרמוניה בת ארבעה חלקים" בה סיפרה על תפקידה בלחימה באפרטהייד.
אוז קלארק
קריירת היין
ב-2008 נערך סקר מטעם תעשיית היין בקרה 1,500 חובבי יין בריטים והם בחרו בקלארק כמבקר היין הידוע ביותר בבריטניה. ב-2009 הוא הוכתר כאישיות היין הבינלאומית של השנה ביחד עם ג'יימס מיי, באותה שנה זכה ספרו "בורדו" בפרס הספר הבינלאומי של לואי רודרר. ב-2010 הוא וג'יימס מיי זכו בפרס TRIC עבור "הסדרה התעודית" (Oz and James Drink to Britain). באותה שנה הוענק לו התואר קצין מסדר ההצטיינות החקלאי מטעם ממשלת צרפת.
סודאן
אטימולוגיה
שם הרפובליקה הוא קיצור של השם بلاد السودان - בילאד א-סודאן, "ארץ השחורים". זאת משום שבארץ זו ישבו אנשים שצבע עורם היה כהה יחסית לזה של תושבי מצרים מצפון או תושבי חצי האי ערב ממזרח.
לאחר עצמאות סודאן
חילוקי הדעות בין המרקסיסטים למתנגדיהם בתוך החונטה השלטת גרמו להפיכה קומוניסטית ביולי 1971, אך הממשלה הקומוניסטית הופלה כעבור כמה ימים ונומיירי חזר לתפקידו. בשנת 1972 הסכם אדיס אבבה הוביל להפסקת אש בת עשר שנים במלחמת האזרחים שהחלה בשנות ה-50, והמורדים קיבלו אוטונומיה חלקית. בספטמבר 1983 נומיירי הודיע על כוונתו להרחיב את החוק המוסלמי (השריעה) לתוך קוד החוקים של סודאן, מה שהוביל לפרוץ מלחמת האזרחים הסודאנית השנייה, אשר הסתיימה רק בשנת 2005.
באוקטובר 2020 הסירה ארצות הברית את סודאן מרשימת המדינות תומכות הטרור, כחלק מהסכם פיצוי נפגעי טרור אמריקאים, ובהמשך לכך נרמלה סודן את יחסיה הדיפלומטיים עם ישראל והפקיעה בתוך מספר חודשים סדרה של נכסים ושטחים ששימשו את ארגון החמאס.
מתתיהו (יישוב)
מַתִּתְיָהוּ היא התנחלות ויישוב קהילתי, השייכת למועצה אזורית מטה בנימין סמוך למודיעין עילית, בעלת אופי חרדי.
בית אסטה
מקור המשפחה
לפי ההיסטוריון אדוארד גיבון מוצא המשפחה מרומא והיא היגרה לעיר אסטה בצפון-מזרח חצי האי האפניני (כיום בנפת פדובה) בעת המלחמה נגד האוסטרוגותים במאה החמישית. אולם, פרט להשערה זו, אין לדבר תימוכין. אדרבה, שמות האישים הראשונים המוכרים כשייכים לבית אסטרה מרמזים על מקור פרנקי. כך, שמו של החבר הראשון של המשפחה המוכר הוא אדלברטו, מרקיז איטליה (אדלברט), אביו של אוברטו הראשון, מרקיז מילאנו (912–975). נכדו, אלברטו אצו השני, מרקיז מילאנו, הקים טירה באסטה שליד פאדובה וקרא לעצמו של שמה במאה ה-11. לאלברטו היו שלושה ילדים משתי נשים; בנו הבכור, ולף, היה אבי שושלת בית ולף ובנו הצעיר, פולקו, היה אבי שושלת בית אסטה האיטלקי.
הענף הצעיר - בית אסטה האיטלקי
בעת המלחמות הנפוליאוניות בוטלו הדוכסויות של מודנה ורג'ו והפכו לרפובליקה הציסאלפינית (1796-1802) שמוזגה לאחר מכן לרפובליקה האיטלקית (1802-1805). עם זאת, הסכם קמפו פורמיו העניק לשושלת אסטה את נסיכות ברייזגאו, אזור בדרום מערב גרמניה שהשתייך לבית הבסבורג. בתמורה להכרה אוסטרית בקיומה של הרפובליקה הציסאלפינית.
חומש (יהדות)
חוּמָשׁ (במקור: חֹמֶשׁ, שמשמעו 'חמישית' בעברית עתיקה) הוא כינוי למגילה או ספר שהכילו את הטקסט של ספר אחד מתוך טקסט התורה שחולק לחמשה חלקים, בשונה מספר תורה בה הובא הטקסט כולו. חומשים אלו נועדו לצורך לימוד התורה, וקדושתם ההלכתית פחותה מקדושת ספר תורה, אף אם נכתבו על פי דיני כתיבת סת"ם.
דניאלה רוח
קריירה
רוח התחילה לשחק באופרות סבון פורטוגזיות כשהייתה נערה. היא ביצעה את הופעת הבכורה שלה בגיל 16, כשגילמה את שרה באופרת הסבון "Jardins Proibidos" ("גנים אסורים").
תנועות בתחרויות ברידג'
מיטשל
בתנועת מיטשל סטנדרטית הזוגות בצפון-דרום יושבים במשך כל התחרות בצפון-דרום. הזוגות במזרח-מערב יושבים במשך כל התחרות במזרח-מערב. אחרי כל סיבוב הזוגות בצפון-דרום נשארים באותו שולחן. הזוגות במזרח-מערב עולים שולחן והלוחות יורדים שולחן. כך למשל, הזוג שיושב במזרח-מערב בשולחן מספר 3 בסיבוב הראשון עולה לשולחן מספר 4 בסיבוב השני. הלוחות ששוחקו בסיבוב מסוים מועברים לשולחן נמוך שמספרו נמוך יותר באחד. כך למשל, לוחות ששוחקו בסיבוב מסוים בשולחן 3 יועברו בסיבוב 4 לשולחן מספר 2. כל זוג מקבל מספר המלווה אותו במשך כל התחרות. המספר הוא מספר השולחן בו שיחק בסיבוב הראשון בצירוף גיוון הישיבה שלו בסיבוב הראשון. כשמספר השולחנות הוא זוגי מיד לאחר מחצית התחרות שחקנים ישחקו בפעם השנייה את אותם לוחות. זה נוגד את האילוץ היחיד שעליו אין להתפשר, לפיכך בסיבוב זה הזוגות מדלגים שולחן אחד. החיסרון של הדילוג הוא שבסיבוב האחרון עשויים זוגות לשחק שוב נגד אותו זוג במצב של סיבוב לוחות השולחן (Arow Swirch).
ברומטר
תחרות ברומטר היא תחרות בה משחקים בו זמנית את הלוחות של אותו סיבוב בכל השולחנות. השחקנים צריכים לקחת לוחות משולחן ריכוז או שיש אדם שתפקידו להביא לוחות לכל זוג שגמר לשחק לוח וצריך לוח נוסף באותו סיבוב. כל זוג מקבל מספר סידורי. בסיבוב הראשון נקבעים מקומות הישיבה באופן סדרתי, כלומר: זוג מספר 1 יושב בצפון-דרום בשולחן מספר 1. זוג מספר 2 יושב במזרח-מערב בשולחן מספר 1. בסיבובים הבאים משחקים זוגות על פי תוצאותיהם בסיבובים הקודמים כשהשיבוץ נעשה על פי השיטה השווייצרית. בחלק מהתחרויות, על מנת להימנע מהמתנה עד להדפסת התוצאות בסיבוב השני, עולים הזוגות ממזרח-מערב שולחן אחד ובשולחנות שמספרם זוגי מתחלפים בכיוון הישיבה עם צפון-דרום. בסיבוב האחרון משתמשים לפעמים בשיטה הדנית. ההבדל בין השיטה הדנית לשיטה השווייצרית הוא שבשיטה הדנית יכול זוג לשחק נגד זוג שכבר שיחק נגדו בסיבוב קודם. בתנועת ברומטר משתמשים גם בתחרויות קבוצות. מיקומו של זוג בדירוג אינו נקבע על פי תוצאות הסיבוב האחרון ששיחק, אלא נקבע על פי דירוגו בסיבוב שקדם לו.
תנועות שונות בסקציות שונות
יש תחרויות בהן יותר ממושב אחד, כלומר: שתי תחרויות או יותר, בדרך כלל 18 לוחות או 24 לוחות בכל אחת, המסוכמות ביחד כתחרות אחת. אם בתחרות שבה מספר סקציות יש יותר ממושב אחד אז זוגות משחקים במושבים נוספים נגד זוגות אחרים מאשר הם שיחקו. משחק נגד מספר גדול יותר של זוגות מגדיל את האיזון.
איבונה דאדיץ'
ביוגרפיה
דאדיץ' נולדה בולס שבאוסטריה בת להורים ממוצא קרואטי שהיגרו לאוסטריה מבוגוינו במהלך המלחמה הקרואטית-בוסנית.
קספר דולברג
אייאקס
ב-5 בינואר 2015 אייאקס ההולנדית הודיעה כי דולברג יחתום בקבוצה בקיץ על חוזה לשלוש שנים. דולברג אותר על ידי הסקאוט ג'ון סטין אולסן שהביא לאייאקס בעבר שחקנים כמו: זלאטן איברהימוביץ', ויקטור פישר וכריסטיאן אריקסן. ב-13 במאי 2016 דולברג האריך את חוזהו בקבוצה עד שנת 2021.
קריירה בינלאומית
ב-16 בנובמבר 2016 ערך את הופעת הבכורה שלו בנבחרת בניצחון 1–4 נגד. ב-10 ביוני 2017 הבקיע את שער הבכורה שלו בנבחרת בניצחון 1–3 נגד במסגרת מוקדמות מונדיאל 2018.
כריסטין לגארד
קודם למינויה כשרת אוצר דורגה לגארד כאחת מ-30 הנשים החזקות ביותר בעולם על ידי המגזין "פורבס". לגארד היא עורכת דין בולטת בצרפת בתחום דיני עבודה ודיני הגבלים עסקיים, והייתה לאישה הראשונה שעמדה בראש חברת עורכי הדין הבינלאומית הענקית בייקר את מקנזי. לכריסטין לגארד הוענק אות לגיון הכבוד הצרפתי.
תולדות חייה
בדצמבר 2016 הורשעה בצרפת בעבירת רשלנות, על פעולתה בעת שכיהנה כשרת האוצר.
ב-2 ביולי 2019 הנציבות האירופית הודיעה על מועמדותה של לגארד לראשות הבנק המרכזי האירופי. לאור המינוי הצפוי היא התפטרה ב-16 ביולי מתפקידה כיו"ר קרן המטבע העולמית, והתפטרותה נכנסה לתוקף ב-12 בספטמבר. הכלכלנית הבולגרייה קריסטלינה גורגייבה החליפה אותה בתפקיד זה. מינוייה לראשות הבנק האירופי אושר ב-19 באוקטובר על ידי המועצה האירופית. היא נכנסה לתפקידה ב-1 בנובמבר 2019. לגארד היא האישה הראשונה בתפקיד זה.
ליל המתים החיים
עלילה
הרשויות שולחות לאזור המוכה בזומבים כוחות גדולים של משטרה. קצין המשטרה שרואה את בן סבור שגם הוא זומבי, ומורה לצלף שלו לירות בראשו; כך נהרג גם בן בסוף הסרט.
ליגת העל האנדורית
ליגת העל האנדורית, (בקטלאנית: Lliga andorrana de futbol, נקראת גם Lliga Multisegur Assegurances מטעמי חסות) היא הליגה הבכירה לכדורגל באנדורה.
הליגה נוסדה רשמית ב-1995, ולאחר מכן הכירה התאחדות הכדורגל האנדורית באליפות שהשיגה סנטה קולומה בעונה החובבנית שקדמה להקמת הליגה הרשמית.
ענן נקודות
ענן נקודות יכול להיווצר כתוצר של סורקי 3D. מכשירים אלה מודדים מספר גדול של נקודות על שטח הפנים של האובייקט, ולעיתים קרובות מפיקים קובץ נתונים המכיל את ענן הנקודות.
קורה (נהר)
המטקווארי בטביליסי
נהר המטקווארי חוצה את העיר טביליסי במרכזה, ומספר גשרים מחברים בין שני חלקי העיר. טביליסי העתיקה ורוב העיר החדשה נמצאות בצדו הדרומי של הנהר, ואילו מצדו הצפוני ממוקם אחד מרובעיה ההיסטוריים של טביליסי, רובע אוולַבּארי (ავლაბარი). מרובע אוולבארי נמתח הגשר הראשון והעתיק ביותר של טביליסי, לטביליסי העתיקה.
המחלקה לחקירות שוטרים
תפקידים וסמכויות
לרוב עוסקת המחלקה בחקירת עבירות פליליות שבביצוען חשודים אנשי משטרה. כמו כן עוסקת מח"ש בחקירת חשדות לביצוע עבירות פליליות על ידי אנשי השב"כ, וזאת בהינתן הנחיה לכך מאת היועץ המשפטי לממשלה.
ראשי מח"ש
בראש היחידה לחקירת פנים עמדו בשנותיה הראשונות: עוזי נבות, הרי בלומנפלד, בלה ויינשטוק, דליה גלעד ורות גדות.
מאזן תשלומים
מאזן התשלומים הוא מונח מתחום המקרו כלכלה, המתאר את יתרות התשלומים והתקבולים של מדינה מסוימת במטבע חוץ לתקופה מסוימת. לדוגמה, בישראל נמדד מאזן התשלומים בדולרים, והוא נמדד אחת לשנה על ידי הלשכה המרכזית לסטטיסטיקה. במדינות מסוימות ייתכן כי מאזן התשלומים יוצג לפי מטבע חוץ אחר או במטבע מקומי.
מאזן התשלומים משמש כמדד לבחינת חוסנה הכלכלי של מדינה, ומאפשר על הסקה האם היא ייצאה יותר או ייבאה יותר בשנה מסוימת. ככל שהייצוא עולה על הייבוא כך ניתן לומר כי באופן כללי מצבה של הכלכלה טוב יותר.
ישראל ב"ק
בירושלים
לאחר חורבן המשק החקלאי בג'רמק עזב ב"ק את הגליל ועלה לירושלים. שנה לאחר מכן, בשנת תר"א 1841, הוא הקים בירושלים בית דפוס עברי ראשון, לו קדם רק בית הדפוס של הארמנים, שנוסד כעשור קודם לכן. בשנת 1843 קיבל ישראל ב"ק ממשה מונטיפיורי, שעמו עמד בקשרים עוד בתקופת צפת, מכונת דפוס חדשה שכונתה "משאת משה ויהודית".
נטרפים
כמו אצל אוכלי הצמחים כך אצל טורפים ונטרפים מתפתח מרוץ חימוש שבו הטורף מנסה להרוג את טרפו והטרף משכלל את הגנותיו. כך לדוגמה במהלך האבולוציה האנטילוקפרה רצה מהר מאוד וטורפים אחרים כמו הברדלס האמריקני הגבירו את מהירותם עד שהברדלס נכחד בשל הגעת האדם ליבשת אמריקה, והיום אין טורפים שיכולים להשיג את האנטילוקפרה בשעת ריצתה. אותו גורל נכון גם על בני אדם שהגיעו במהלך האבולוציה לפסגת שרשרת המזון.
עשבים שוטים
שימוש לשוני
בהשאלה משמש מושג זה לתיאור אדם שהתנהגותו אינה מוסיפה כבוד לחברה שבה גדל. הכינוי "עשב שוטה" בא לציין שאדם זה אינו מייצג את חברתו, אלא הוא חריג שהיא מתנערת ממנו ואינה רואה עצמה אחראית לגידולו ולטיפוחו. מרבים להשתמש בביטוי כאשר התנהגות בזויה של אדם עלולה להיראות כהקצנה של הלכי רוח המקובלים בחברה שממנה יצא.
ג'יימס ניוטון הווארד
קריירה
בנוסף לסרטים, הווארד הלחין גם עבור סדרות טלוויזיה, בהן "ER" ו"סנטינל".
ליאור כפיר רפאל
ביוגרפיה
בשנת 1998 (יחד עם חברו לכתיבה אמיר בן-סירה) התקבל ככותב ראשי לתוכנית "אברהם ויעקב", תוכניתם של אברי גלעד וקובי מידן ששודרה בערוץ 2 ומשם דרכו לעולם התסריטאות החלה להסלל. בין שלל יצירותיו ניתן למנות גם את:
ארתור אוונס
גילוי התרבות המינואית
קיומו של האתר בקנוסוס (בסמוך להרקליון), היה ידוע עוד קודם לחפירות של אוונס. מילוס קלוקיירינוס חפר בו החל משנת 1878, אולם לא חשף את כולו, בגלל קשיים שהערימו השלטונות הטורקים. אוונס, שהגיע לאי לראשונה ב-1894, בעקבות עניינו בכתב על חותמים ומטבעות עתיקים, רכש את שטח האתר ב-1900, לאחר שזכה האי לעצמאות מדינית. שלוש שנים קודם לכן, העלה את ההשערה לפיה מקורותיה של התרבות המיקנית הוא בכרתים.
מלך בניו יורק
הסרט הותר להקרנה בארצות הברית רק ב-1967, כיוון שהוא מהווה סאטירה חריפה על ארצות הברית וכל מה שהיא מייצגת. הסרט נוצר אחרי שצ'פלין גורש למעשה מארצות הברית, ומהווה מעין כתב אישום מריר כנגד המדינה בה היה גדול כוכבי הקולנוע במשך עשרים שנה.
רבאי מרוב
מעבר הישיבה לעיר פירוז שבור
רבי אברהם אבן דאוד, ב"ספר הקבלה", לא הזכיר את רב רבאי מרוב, ותקופה זו ציין כחלל שבין הדור השני לדור השלישי של הסבוראים:
איפיגניה בטאוריס (גתה)
איפיגניה בטאוריס (בגרמנית: Iphigenie auf Tauris) היא עיבוד מאת יוהאן וולפגנג פון גתה למחזה איפיגניה בטאוריס מאת אוריפידס.
הבדלים מהמקור
דמותו של ארקס, וכן אהבת תואס לאיפיגניה, אינם מופיעים במחזה של אוריפידס, אך הופיעו כבר בעיבודים קודמים שלו. חידושו העיקרי של גתה, בהשוואה לכל הגרסאות הקודמות, הוא התנהגותם האצילה של כל המעורבים. כל קושרי הקשר ושומרי הסודות נתקפים בנקיפות מצפון על התנהגותם כפויית הטובה, ולאחר התלבטויות קשות הם מגלים את הסוד ודבר הקשר למתנגדיהם. בסופו של דבר כולם סולחים זה לזה ונפרדים בשלום.
פרנץ שטנגל
לאחר מלחמת העולם השנייה
בדצמבר 1970 נידון למאסר עולם באשמת שותפות באחריות לרצח 900,000 יהודים, בעת שהיה בטרבלינקה. כעבור חצי שנה, ב-28 ביוני 1971, מת בכלא מהתקף לב. בעקבות הרשעתו וראיון שהעניק, נחשף בברזיל גם סגנו, גוסטב וגנר.
משה אלון
משה אלון (7 ביולי 1916 – 24 בספטמבר 1996) היה דיפלומט ישראלי, כיהן כשגריר ישראל במספר ארצות (טורקיה, ארגנטינה, פארגוואי, בלגיה, לוקסמבורג, איטליה והוותיקן), היה אחראי על יצירת הקשרים הכלכליים עם השוק האירופי המשותף, משנה למנכ"ל משרד החוץ וממלא מקומו בתקופת הסכמי קמפ דייוויד, בדרך להסכם השלום בין ישראל למצרים.
משפחתו
אחיו הצעיר הוא איש החינוך זאב אלון.
קרחון אקסל הייברג
גילוי הקרחון
את הקרחון הענק גילה בנובמבר 1911 חוקר הקטבים הנורווגי רואלד אמונדסן. הקרחון שימש את אמונדסן כנתיב אל רמת הקוטב במשלחת הקוטב הדרומי בהנהגתו, שהצליחה לכבוש בפעם הראשונה את היעד.
קאליש
היסטוריה
בקרבת קאליש של ימינו עבר נתיב הענבר הקדום, ותחנה בשם קליסיה (לטינית: Calisia), שעמדה עליו, הוזכרה בכתבי תלמי במאה השנייה לספירה, מה שהביא לכך שלמשך תקופה ארוכה קאליש נחשבה כעיר העתיקה ביותר בפולין, ועודה נחשבת כך במקורות מסוימים. העיר המודרנית נוסדה קרוב לוודאי במאה התשיעית כבירה פרובינציאלית ובה מוצב קטן. השם עצמו נגזר מהמונח הקלטי Cal או מהמונח הסלאבי Kal, שפירושם נחל או ביצה בהתאמה. בולסלב עקום-הפה כבש את העיר בשנת 1106 והפכה לחלק מהטריטוריה הפאודלית שלו. 150 שנה אחר כך העיר קיבלה עצמאות במסגרת גרסה מקומית של זכויות מגדבורג, וצמיחתה לא איחרה לבוא. היא הייתה מהעשירות שבערי פולין גדול, ולאחר חלוקת פולין הפאודלית בתקופת בית פיאסט היוותה דוכסות נפרדת שנשלטה על ידי ענף מקומי של השושלת. אחרי איחודה מחדש של פולין התבססה העיר כמרכז תעשייתי ותרבותי.
בראשית המאה ה-19 זכתה קאליש להיות אחת הבירות האזוריות בדוכסות ורשה. ב-1813, במהלך הפלישה הנפוליאונית לרוסיה, נחתם בעיר חוזה קאליש בין רוסיה ופרוסיה. לאחר מפלת נפוליאון, תחת פולין הקונגרסאית הייתה קאליש לבירה מחוזית ובהמשך לבירת גוברניית קאליש באימפריה הרוסית. קרבתה לגבול הפרוסי האיצה את התפתחותה הכלכלית, והיא משכה אליה מתיישבים רבים לא רק מפולין ומהאימפריה הרוסית כי אם אף ממדינות האימפריה הרומית הקדושה שממערב. במפנה המאה ה-20 קושרה העיר במסילת רכבת ללודז' ולוורשה. עם פרוץ מלחמת העולם הראשונה ב-1914 הייתה קאליש בין הערים הראשונות שנהרסו, בשל קרבתה היחסית לגבול; הצבא הגרמני הפגיז אותה ובמהלך חודש אוגוסט היא כמעט והוחרבה כליל. רבים מתושביה נעצרו, נרצחו או גורשו. מתוך כ-68 אלף תושבי העיר נותרו בה 5,000. עד תום המלחמה, עם זאת, שוקם מרכז העיר ומרבית הפליטים יכלו לשוב אליה. לאחר המלחמה הייתה קאליש חלק מהרפובליקה הפולנית השנייה. בנייתה ושיקומה נמשכו, וב-1925 נחנך בית העירייה החדש.
תרבות
התיאטרון הקבוע הראשון התבסס בקאליש במפנה המאה ה-19. כיום ניתן למצוא בעיר ייצוג לכל ענפי האמנות - תזמורות, תיאטראות, גלריות ומחול עכשווי וכן מגוון פסטיבלים. ערוצי תקשורת ומדיה רבים ממוקמים בקאליש. לצד זאת, העיר היא גם מרכז של אמנות עממית מסורתית.
בשטח הספורט, לעיר נציגות חזקה בענף הכדורעף, כשקבוצת הנשים אס.אס.קה קליסיה קאליש מובילה בטבלה הארצית, ולצדה מועדוני כדורעף מקומיים נוספים; כמו כן מפותחים ענפי הכדורגל ואמנויות הלחימה.
גני ארמון ורסאי
תקופת לואי ה-13
בשנת 1632 רכש לואי השלושה עשר את שטחי הגנים מז'אן פרנסואה דה גונדי, ומערבית לטירה נשתלו הגנים הראשונים - גנים צרפתיים פורמליים. הגנים תוכננו על ידי קלוד מולה (Claude Mollet) והילייר מאסון (Hilaire Masson). הגנים נותרו בלא שינוי עד הרחבתם במצוות לואי הארבעה עשר כ-30 שנים לאחר מכן.
שלב ההרחבה השני
בתקופה זו הושלמה הקמת הגרוטו של תטיס, וכן מזרקת לאטון ומזרקת אפולו:
תקופת לואי ה-16
לאחר עלייתו לשלטון של לואי השישה עשר, עברו הגנים שיפוץ ניכר שכלל שתילה מחדש בין השנים 1774–1775. כל העצים והשיחים מתקופת לואי ה-14 נעקרו, במטרה להפוך את הגנים הצרפתיים הרשמיים של לה נוטרה וארדואין-מאנסאר לגנים אנגליים פחות פורמליים. שינוי זה לא צלח, בעיקר בשל המבנה הטופוגרפי של הגנים, ולכן הוחלט להשיב את הגנים לצורתם הצרפתית הפורמלית. יחד עם זאת, ועל מנת לחסוך בעלויות הגינון הוחלט להחליף חלק מהחורשות המועצבות (הבוסקטים) בעצי ערמונים ולימונית. בתקופה זו נבנה הגרוטו של מרחצאות אפולו (Grotte des Bains d’Apollon) - נקבה הממוקמת בחורשה בסגנון אנגלי שתוכננה על ידי האדריכל אובר רובר (Hubert Robert). בגרוטו זה הוצבו הפסלים שהועברו מהגרוטו של תטיס.
קשיים באספקת המים לגנים
גני ורסאי מתהדרים במזרקות רבות ומסובכות הדורשות כמות גדולה של מים בלחץ גבוה. על מנת לנסות להתמודד עם צורכי ההשקיה והמזרקות נעשו לאורך השנים שינויים תכופים בגנים: הטיה של מספר נהרות, וכן בניית תעלות, אמות מים, טחנות רוח, ומשאבות שונות. כמו כן נעשו ניסיונות לשתול בחלק משטחי הגן צמחים בסגנון אנגלי ואף עצים, הדורשים פחות מים מהגן הצרפתי הפורמלי, המבוסס על מספר רב של צמחים בעלי פרחים בצבעים עזים. ככל שגדלו הגנים, כך נעשו מערכות ההשקיה גדולות מורכבות ויקרות והן השפיעו על צריכת המים של כל אזור ורסאי. בעיות ההשקיה לא נפתרו עד ימינו.
אמיר אשל
ביוגרפיה
אשל נולד ביפו. אביו הוא יחזקאל אשל (בטט), יליד עיראק, שעלה לארץ ישראל ב-1936, היה איש מערכת הביטחון בדרגת סגן-אלוף ושירת בגדוד 53 של חטיבת גבעתי במלחמת העצמאות. אמו עדנה נולדה בתל אביב למשפחת אלון (אלפירוביץ) שעלתה מרוסיה, וחלק ממשפחתה נספה בשואה. הוא גדל ברמת גן ולמד בתיכון אהל שם בעיר.
מפקד חיל האוויר
ב-14 במאי 2012 מונה למפקד חיל האוויר והחליף את עידו נחושתן בתפקיד. בעת כניסתו לתפקיד סירב אשל לקבל רכב מתוצרת חברת פולקסווגן שמוצע לאלופי צה"ל, וזאת בנימוק שלא יחוש בנוח ברכב מתוצרת גרמניה.
מנכ"ל משרד הביטחון
במאי 2020 עם כניסתו של גנץ לתפקיד שר הביטחון, מונה אשל למנכ"ל משרד הביטחון.
חכים זיאש
מרוקו
ב-8 ביולי 2019 הודיע כי פרש מהנבחרת המרוקאית, אך כעבור זמן קצר חזר בו מההודעה. ב-8 בפברואר 2022 הודיע שוב על פרישה ממדי הנבחרת, אך נכלל ואף שיחק בנבחרת מרוקו בטורניר מונדיאל 2022 שנערך בקטאר בנובמבר ובדצמבר באותה השנה.
נמל התעופה הבין-לאומי אנקרה אסנבואה
רוב פעילות הנמל היא בתחום טיסות הפנים, ובשל מיקומה של העיר במרכז המדינה, הוא נחשב כנקודה העיקרית להחלפת טיסות פנים במדינה. בשנת 2007 עברו בנמל 3,609,122 נוסעים בטיסות פנים, לעומת 1,349,006 נוסעים בטיסות בינלאומיות.
חורבת חשק
המיוחד בכנסיית גיאורגיוס הקדוש
=== שוד עתיקות בחורבת חשק === ב- 7 בספטמבר 2015, שודדי עתיקות עקרו במכות מכוש את רצפת הפסיפס המפוארת מהמאה ה-6 שבכנסייה. הפסיפס פורק לחתיכות. השודדים גם הפילו את עמודיה. שודדים היו שני בני מיעוטים צעירים בשנות ה-20, תושבי הכפר כיסרא הסמוך.
צמחייה
בחורבת חשק למרגלות החורבה לצד השביל פורח האירוס הנצרתי – מקבוצת אירוסי ההיכל, פרח מרהיב ביופיו וייחודי לארץ ישראל. זוהי האוכלוסייה היחידה שנמצאת מערבית לקו פרשת המים. כנראה שהם הובאו לכאן בעבר, והם אינם צומחים כאן באופן טבעי. מוסלמים נוהגים לשתול אירוס נצרתי בבתי קברות. אוכלוסיות מסוימות הובאו למקומן על ידי האדם. אוכלוסיות אחדות שגדלות בבר כנראה התפתחו מצמחים שנשתלו בבתי הקברות המוסלמיים. פריחת האירוס הנצרתי חלה בחודש מרס. רוב השטח נטוע בכרמי זית וגפן. בטראסות שבין עצי הזית, פורחים בה בעת גם כלניות בשלל צבעים, כרמלית נאה ושקדיות.
מיקום
בכביש 854, בין כרמיאל לתפן, שני ק”מ דרומית ליישוב לפידות חונים במפרץ חנייה מכורכר בעיקול. חמש מאות מטר עליה רגלית (כ- 20 דקות), בין כרמי זיתים סבך וטראסות האבן הישנות, צפונה על השלוחה, בשביל המסומן ירוק.
לב דובאטור
אחריתו
גופתו נשרפה וכד עם האפר הועמד במרכז המשרפה בשטח מנזר דונסקוי במוסקבה ביחד עם שני גיבורים נוספים מקרב ההגנה על מוסקבה, איוואן פאנפילוב וויקטור טלליכין. ב-1959 הוטמן דובאטור בבית העלמין נובודוויצ'יה במוסקבה.
מחוזות גאורגיה
גאורגיה מחולקת בחלוקה ראשית למחוזות גאורגיה (בגאורגית: საქართველოს ტერიტორიული მოწყობა) הכוללים שתי רפובליקות אוטונומיות ועשרה מחוזות שנקראות מחרה (בגאורגית: მხარე, מחַרֶה). ובחלוקה משנית ל-73 נפות או תת-מחוזות כאשר מתוכן 13 נפות הן בשטח שתי הרפובליקות האוטונומיות (6 באג'ריה ו-7 באבחזיה). נפות אלה נקראות ראיוני (რაიონი, ראיוֹני).
האימפריה הרוסית
חוזה גאורגייבסק שנחתם בשנת 1783 הפך את ממלכת כארתלי-קאחתי לממלכת חסות של האימפריה הרוסית, ובשנת 1801 היא סופחה ישירות לאימפריה הרוסית, ואלכסנדר הראשון קיסר רוסיה הכריז על הקמת מלכות המשנה של הקווקז. בנפה זו נכללו שטחי כארתלי-קאחתי (ממלכת כארתלי-קאחתי) ושטחים באזרבייג'ן). זו הייתה דריסת הרגל הראשונה של הרוסים בקווקז. יחד עם סיפוח גאורגיה, הרחיבה רוסיה, בשנת 1805 את שליטתה בארמניה, אזור נוצרי שהיה חלק מהאימפריה הפרסית. גם מלך ממלכת אימרתי, סולומון השני ביקש את חסותה של רוסיה כמו שליטים אחרים באזור, שחשו מהאימפריה הפרסית והאימפריה העות'מאנית, ובהמשך כפתה רוסיה את חסותה על נסיכויות נוספות באזור.
לצ'ה
היסטוריה
על פי המיתולוגיה, בזמן מלחמת טרויה הייתה עיר בשם סיבאר (Sybar) במקום בו שוכנת לצ'ה. יישוב זה שנוסד על ידי המספים, נכבש במהלך המאה השלישית לפני הספירה, והוא קיבל את השם לופיאה (Lupiae).
גרשון שקד
הנצחה
על שמו של גרשון שקד, נקרא רחוב בירושלים, בחלק הדרומי של קמפוס האוניברסיטה בגבעת רם.
ישיבת קול תורה
תולדות הישיבה
ישיבת "קול תורה" נוסדה בירושלים בשנת ה'תרצ"ט (1939) על ידי רבנים יוצאי גרמניה - הרב יחיאל מיכל שלזינגר, יליד המבורג (ששימש קודם לכן כמורה הוראה ור"מ בפרנקפורט) והרב ברוך קונשטט אב"ד וראש ישיבה בעיר פולדה עבור נוער שעלה ממערב אירופה. הישיבה הוקמה בעקבות אירועי "ליל הבדולח", עבור יוצאי גרמניה שעלו לארץ ישראל. הישיבה הייתה מושפעת במידה מסוימת מהגותו של הרש"ר הירש ומאסכולת "תורה עם דרך ארץ", שאותה ייסד, וגם בסממנים מדרך הלימוד הליטאית. בשנותיה הראשונות, הורשו תלמידים ממשפחות יוצאי גרמניה ללמוד להשלמת בגרויות, במקביל ללימודיהם בישיבה, זאת במטרה למנוע מהם ללכת לתיכונים. הישיבה התייחדה בכך ששפת הלימוד הייתה עברית (ולא יידיש) ושחלק מסדרי הלימוד הקבועים בה היו שיעורי תנ"ך. שמה של הישיבה ניתן לה על ידי הרבנית מטל שלזינגר, רעייתו של ראש הישיבה, שאמרה כי "קול לימוד התורה של בעלה ערב לה יותר מכל התענוגות הגשמיים שהותירה אחריה בגרמניה". יהודי ירושלים בני היישוב הישן, שלא הורגלו לסוג זה של ישיבות, נהגו לכנותה בעוקצנות: "קולטורה", שמשמעותה תרבות בלועזית.
תזונה טבעונית
ויטמין B12
ויטמין B12 הוא קבוצה של תרכובות מבוססות קובלט המיוצרות על ידי חיידקים ממגוון מערכות ביולוגיות, הנפוצים בקרקע אך גם במעי הגס של כמה אורגניזמים. באופן טבעי, בעלי חיים צמחוניים מסוימים, החיים בסביבתם הטבעית, מקבלים B12 מצמחים נמוכים שגדלו בקרקע העשירה באותם החיידקים המייצרים ויטמין זה (הצמחים עצמם אינם מייצרים B12 אלא סופגים אותו מחיידקים המייצרים אותו בקרבת שורשיהם), או מקבלים אותו מחיידקי מעי החיים במעי הגס שלהם; לכן מקורות מהצומח לא אמינים לקבלת הוויטמין.
קריאטין
המחקר בנושא הקריאטין ממשיך, כמו גם המחקר אודות מצבים או חומרים אשר יכולים לעודד את הגוף לייצר יותר קריאטין באופן טבעי.
יוד
מחסור ביוד הוא גורם שכיח לעלייה בלתי צפויה במשקל, רמות יוד נמוכות עשויות להאט את חילוף החומרים ולעודד את אחסון המזון כשומן, ולא להישרף כאנרגיה. זה עשוי להוביל לעלייה במשקל. עייפות וחולשה הם גם תסמינים שכיחים של מחסור ביוד. בנוסף אנשים עם מחסור ביוד עלולים לסבול גם מאובדן שיער ומחסור ביוד בכל גיל עשוי לגרום לבעיות למידה וקושי בלזכור דברים. מחסור ביוד במהלך ההיריון וכן במהלך הגיל הרך עלול לפגום בגדילה והתפתחות מוחו של התינוק. מחסור שכזה קשור בעליה בתמותת תינוקות. בתקופת הילדות, מחסור ביוד פוגע בגדילה הפיזית ובתפקוד המוטורי והקוגניטיבי, ועשוי להוביל לקרטיניזם – פיגור שכלי משולב בדרגות שונות של חירשות, פזילה ושיתוק גפיים תחתונות.
היוד נמצא בעיקרו במוצרי חלב, דגים וביצים אך יש מקורות מהצומח כמו אצות, ומלח מועשר ביוד.
בלו בנד
בשנות ה-20 של המאה ה-21 דעך השימוש בישראל במרגרינה עקב העדפות בריאותיות וצריכה מוגברת של חמאה תחתיה.
בישראל
מרגרינה של מותג בלו בנד הייתה הראשונה שיוצרה בארץ ישראל. מרגרינה בלו בנד יוצרה החל מסוף שנת 1938 בחיפה, על פי זיכיון מחברת יוניליוור, על ידי חברת תוצרת מזון ישראלית של ד"ר ארנולד הילדסהיימר, אשר התמחה בייצור מרגרינה במפעל יוניליוור בגרמניה. מותג בלו בנד נחשב ליוקרתי והיה יקר יותר ממותגי מרגרינה אחרים שנמכרו בארץ ישראל.
חביבה פדיה
אקדמיה
פרופ' פדיה התמנתה ב-2009 לראש מרכז אליישר לחקר יהדות ספרד והפזורה באוניברסיטת בן-גוריון, תפקיד בו היא מכהנת (2021). מלמדת במכללת אחוה, ושימשה מרצה אורחת בחוג למחשבת ישראל באוניברסיטה העברית, בחוג לקולנוע במכללה האקדמית ספיר ובמכללת שנקר.
עמדה בראש בית ספר הליקון לשירה (2015-2014) ושימשה יועצת אקדמית של מכללת עלמא בה לימדה (2015-2014).
מכון רשימו ובית מדרש פתיחתא
במסגרת זו פדיה גיבשה את קבוצת הסמינר הים תיכוני, לימדה קורסים שונים וביניהם שיטת תרגול מקורית שפיתחה בשם 'העצמי והאינסופי', ועומדת בראש מכון 'ממשקים בין קבלה ופסיכואנליזה' להקניית גישתה בתחומים אלו.
הסימבולי והיחס בין הסימבולי לקונקרטי
בשני ספריה על הרמב"ן ובספרה על יצחק סגי-נהור דנה פדיה בהרמנויטיקה, בארץ ישראל, בסימטריה, בהתאמה בין רובדי מציאות לבין רובדי פרשנות, וכיצד היחס בין הסימבולי לקונקרטי מתבטא בקטגוריות שמופעלות על הטקסט, ובקטגוריות של חיוב או שלילת הגלות.
המתחים בן הרמב"ן לר' משה דה ליאון
ספרה על הרמב"ן מסתיים בדיון על המתחים בין הרמב"ן למשה דה ליאון שנחשב לאחד ממחברי ספר הזוהר, שם היא מנסה להסביר את הסיבות לירידת משנתו של הרמב"ן משליטה הגמונית ועלייתו של הזוהר, שהפך תוך כמה מאות שנים לטקסט הקנוני של המיסטיקה היהודית. את הדיון הזה היא מפתחת בשרשרת מאמרים שנכתבו ונכתבים מאז.
השוואה בין חוג הרמב"ן לחוג הזוהר
פדיה מפתחת את הדיון בקונפליקט בין חוג הרמב"ן ובין חוג הזוהר גם בזוהר על ספר איכה. בו המתחים חזקים מאוד בשאלת הבל ועבודות התיקון ומהי המשכיות ההיסטוריה.
הבעש"ט וחוגו
רבים ממחקרי החסידות הראשונים של פדיה מוקדשים לבעש"ט, חוגו ותלמידיו, בהם היא דנה במיסטיקה של יש אקסטטית-שמאניסטית לבין מיסטיקה של אין.
הליכה שמעבר לטראומה
פדיה מבחינה בין ההליכה של הרוצח קין לבין ההליכה של הפליט והקורבן. היא בודקת דפוסים של ענישה חברתית וענישה עצמית, מראה את הדומיננטיות של גירוש הפושע מחוץ לעיר ביהדות של ימי הביניים, שם הוא נידון להליכה מחוץ למרחב העירוני, שהיה חזות הכול באותה תקופה.
פדיה מבחינה בין acting out (הפגן) לבין working though (עיבוד הכאב). היא מעמידה את הריטואל כקטגוריה שמאפשרת מעבר הדרגתי מההפגן הקיצוני של הטראומה לכדי עיבודה. על רקע זה היא מאירה את טקסי הערות וההתגרשות של מקובלים בני דור שני ושלישי לגירוש ספרד ומעמידה אותם בהקשר הבין-דורי והקשר העברת הטראומה.
מרחב ומקום: מסה על הלא-מודע התאולוגי-פוליטי
הספר מציע בדיקת עומק של דחפים, תמות וקונפיגורציות בתוך היהדות ומנסה להראות כיצד הם פועלים בתוך המרחב הישראלי המחולן לכאורה.
ספרי שירה
שיריה הולחנו על ידי ברי סחרוף, שי צברי, הרב דוד מנחם, אסתי קינן עופרי, מירב הלינגר, מורין נהדר וא"ב דן.
פעילות ציבורית
ביולי 2014 יזמה את אירוע המוזיקה “מוזיקה מדברת שלום”, שהתקיים בבאר שבע. הפרויקט קרא להידברות בין ישראלים לפלסטינים ובין ישראלים לבין עצמם. חברו לה קואליציית “לבי במזרח” עם פרופ’ אבנר פיינגלרנט והמוזיקאי דויד פרץ.
חביבה פדיה חברה בפורום הרמס הבינלאומי (בשילוב עם בית הספר לדתות "אליה") לקידום שלום בעולם הנפגש מדי שנה במרקש. הפורום עוסק בעיבוד מסרים תאולוגיים לשפה רוחנית ואוניברסלית של סובלנות והכלה.
פובליציסטיקה, ביקורת אמנות ומזרחיות
מאז שנות התשעים פדיה כותבת מאמרים פובליציסטיים ומאמרים העוסקים במזרחיות, ביקורת חברה ואמנות בכתבי עת ובעיתונות היומית.
פדיה כתבה מאמרים שעסקו במתח שבין אמנות מזרחית לאמנות פלסטינית. במאמרה "שרטת הזהות: אמנות מזרחית – כרוניקה ופרובלמטיקה" טוענת פדיה שלפעמים זהות היא סוג של פצע.
השתתפה בסרטים התיעודיים: "אבן השתייה" בבימויה של טלי אוחיון, "נוזלי חיים" בבימויו של פיני שץ, "שפת אם" (כל הטרילוגיה) בבימויה של נורית אביב, "מלאך מקומי" בבימויו של אודי אלוני, "ביאליק - מלך היהודים" בבימויו של יאיר קדר ו"שיר ידידות – ר' דוד בוזגלו" בבימויו של רפאל בלולו.
שני מלכים
שני מלכים (באנגלית: Pair of Kings, בתרגום חופשי: צמד מלכים) היא קומדיית מצבים המשודרת בערוץ דיסני ובערוץ דיסני XD. הסדרה זכתה להצלחה רבה וניכר בה שימוש רב באפקטים חזותיים.
שידור בישראל
הסדרה עלתה לשידור בישראל ב-11 באוגוסט 2011, כמעט שנה לאחר עלייתה לשידור בארצות הברית. היא שודרה בימי ראשון בשעה 19:00.
Everybody's Got Something to Hide Except Me and My Monkey
מקורות
ג'ורג' האריסון אמר שהחלק הראשון של הכותרת מצוטט מדבריו של מהרישי מהש יוגי. אך בנוגע ל-"... except me and my monkey", הוא טוען ש"אין לו מושג מאיפה זה הגיע", למרות שמקרטני מאמין שזוהי התייחסות להרגל של לנון בעבר של עישון הרואין. "ג'ון התחיל לדבר על תיקונים וקופים", הוא אמר. "זה היה מינוח קשה שאנחנו לא היינו בקטע שלו". במבט לאחור, לנון אמר, "הסנפנו קצת כשהיינו מדוכאים. לקחנו הרואין בגלל מה שהביטלס והחברים האחרים עשו לנו".
הבהלה לזהב (סרט)
הבהלה לזהב (במקור: The Gold Rush ) הוא סרט שנכתב, בוים, הופק ונערך על ידי צ'ארלי צ'פלין, שגם שיחק את התפקיד הראשי בסרט. צ'פלין גם היה אחד מכותבי המוזיקה של גרסת 1942 של הסרט.
יואב אבני
ספריו
ספרו השני והרומן הראשון שלו, רב המכר שלושה דברים לאי בודד, פורסם בשנת 2006 בהוצאת כנרת זמורה־ביתן דביר. הספר הוא אגדה מודרנית שגיבורה הוא שכיר היי־טק ישראלי היוצא לנסיעת עבודה לקו־טנ־גנט, אי בדיוני באוקיינוס ההודי. "שלושה דברים לאי בודד" היה מועמד לפרס גפן למדע בדיוני ופנטזיה בקטגוריית ספר המקור הטוב ביותר לשנת 2007.
אוקטופוסי
מפיקי הסרט הם אלברט ברוקולי ומייקל וילסון. אוקטופוסי יצא לאקרנים באותה שנה שיצא שסרט ג'יימס בונד הלא-רשמי לעולם אל תאמר לעולם לא. כותבי התסריט הם ג'ורג' מקדונלד פרייזר, ריצ'רד מייבאום ומייקל וילסון, במאי הסרט הוא ג'ון גלן.
עלילה
קטע הפתיחה אינו קשור לעלילה המרכזית.
הליהוק
יש תפקיד אורח קטן של גארי ראסל כנער במכונית. ראסל היה ילד שחקן פופולרי בתפקיד דיק בסדרת הטלוויזיה הבריטית "החמישייה הסודית", אשר מבוססת על סדרת ספרים בעלת אותו שם מאת איניד בלייטון.
האנה רייטש
שנותיה הראשונות
רייטש נולדה ב-29 במרץ 1912 בעיר הירשברג בשלזיה (כיום העיר "ילנה גורה" בפולין). מגיל צעיר התעניינה בתעופה. היא החלה ללמוד רפואה וחלמה להיות רופאה מוטסת. בשנת 1932 החלה לעסוק בדאייה ובשנת 1933 עזבה את לימודי הרפואה, עברה להיות מדריכת דאייה וזכתה בפרסים בשבירת שיאי דאייה.
פרוץ מלחמת העולם השנייה
עם פרוץ מלחמת העולם השנייה הטיסה רייטש בטיסות ניסוי מספר מטוסים ביניהם מסרשמיט Me 163 Komet, ומספר מטוסי הפצצה. באחת הטיסות התרסק מטוסה והיא נפצעה קשה ואושפזה חמישה חדשים בבית חולים.היטלר חיבב אותה ולאחר פציעתה וחזרתה לשירות, העניק לה במו ידיו את עיטור צלב הברזל מדרגה ראשונה.
אליפות האמריקות בכדורסל 2007
שלב הבתים השני
שמונת הנבחרות אשר העפילו מהבית הקודם העפילו לבית ההצלבה. ארבע הנבחרות הראשונות העפילו לשלב הבא.
אנה אושנינה
אנה אושנינה (באוקראינית: Ганна Юріївна Ушеніна; נולדה ב-30 באוגוסט 1985 בחרקוב, אוקראינה) היא שחמטאית אוקראינית יהודיה בדרגת רב-אמן, אלופת אירופה לשנת 2016 ואלופת העולם בשחמט לנשים לשעבר.
אנה אושנינה באולימפיאדת השחמט
בין השנים 2006 ל-2022 השתתפה אנה אושנינה ב-8 אולימפיאדות שחמט:
דני פילק
דני פילק (נולד ב-28 בנובמבר 1959) הוא רופא וחוקר ישראלי במדעי החברה ומדעי המדינה, פרופסור חבר ומרצה במחלקה לפוליטיקה וממשל באוניברסיטת בן-גוריון בנגב, חבר בהנהלת עמותת רופאים לזכויות אדם (בעבר יו"ר העמותה) וחבר הנהלת מרכז אדוה.
יום העצמאות (לבנון)
יום העצמאות של לבנון (בערבית: استقلال لبنان) הוא חג לאומי לבנוני הנחגג ב-22 בנובמבר לזכר סיום המנדט הצרפתי על לבנון ב-1943 אחרי 23 שנים של שלטון קולוניאלי. היום עצמו מסמל את שחרורם של הנשיא, ראש הממשלה ומספר שרי קבינט אשר היו כלואים בעיירה ראשיא על ידי המנדט הצרפתי. השחרור של בעלי תפקידים אלה הגיע לאחר הקמת ממשלת התנגדות, הפגנות ענק ברחובות וכן לחץ בינלאומי.
חבילת נתונים
טרמינולוגיה
במודל ה-OSI של תקשורת נתונים, חבילת מידע (או Packet) מתייחס ליחידת מידע בשכבה השלישית, שכבת הרשת.
בשר על גבי גחלים
זהות המחבר
גרוסמן משער שהכינוי "רב ביבי" הוא שיבוש של ראשי התיבות "רב' יב"י" - רבנו יעקב בן יקר.
יהודי טוב
עלילה
לטקס בר המצווה, הנערך בבית הכנסת, דני מגיע מסומם, ומתקשה להתחיל בקריאת התורה. במהלך הטקס ג'ודית מביעה חרטה באוזני לארי על העימות ביניהם, ומציינת שסיי תמיד אהב אותו, ואפילו שלח מכתבים בעניינו לוועדת המינויים. בתום הטקס הולך דני לקבל את ברכתו של רבי מרשק, והרבי מצטט באוזניו שורה מהשיר Somebody to Love של להקת ג'פרסון איירפליין, ומחזיר לו מקלט רדיו שהוחרם ממנו על ידי המורה לעברית. דני שמח לגלות ששטר של עשרים דולר שהחביא במכשיר עודנו נמצא שם.
הפקה
בתחילת כתיבתו של התסריט על ידי האחים כהן, ניתן משקל שווה לדמויותיהם של לארי גופניק ובנו דני, אך במהלך פיתוח התסריט עבר הדגש אל לארי.
שם הסרט
בכרזת הסרט בישראל מודגשת מרכזיותה של היהדות בסרט גם בבחירת הגופן שבו נכתב שם הסרט, גופן המזכיר בעיצובו כתב סת"ם (אלמנט עיצובי זה אינו מופיע בכרזה באנגלית, שעליה מתבססת הכרזה בעברית).
שפת הסרט
שפתו של הסיפור הקצר, המקדים את העלילה העיקרית של הסרט, היא יידיש. גיבורי העלילה המרכזית של הסרט מדברים אנגלית, אך שפתם מתובלת במילים עבריות. דני לומד עברית, והמורה כותב בעברית על הלוח תרגיל בהטיית הפועל "הלך", תוך שהוא מקריא את שהוא כותב. ג'ודית מודיעה ללארי על רצונה ב"גט" ממנו. המילה "הושיעני" חרותה בשיניו של הפציינט באותיות עבריות. אלוהים מוזכר פעמים אחדות בכינוי "השם".
פיזיקה
לארי גופניק הוא פרופסור לפיזיקה, ועיסוקו זה בא לידי ביטוי בסצנות אחדות בסרט. בשיחתו עם קלייב, הסטודנט שנכשל, לארי מסביר את הזיקה ההדוקה שבין פיזיקה למתמטיקה:
קישורים חיצוניים
<DIV dir=ltr> </DIV>
אליפות אירופה בכדורגל עד גיל 21 – 2019
אירוח
בשנת 2015 אישרה התאחדות הכדורגל האיטלקית כי איטליה תגיש הצעה לאירוח יורו עד גיל 21 2019, הצעה שכללה גם את סן מרינו. ב־9 בדצמבר הוועד הפועל של אופ"א אישר את ההצעה של איטליה וסן מרינו, בישיבה שנערכה במטה אופ"א שבניון, שווייץ.
העפלה
כל 55 הנבחרות החברות באופ"א היו זכאיות להשתתף בטורניר. הנבחרת המארחת, איטליה, העפילה אוטומטית (המארחת השותפה, סן מרינו, לא זכתה להעפלה אוטומטית), ושאר 54 הנבחרות השתתפו בטורניר מוקדמות על 11 המקומות הנותרים. טורניר המוקדמות, שהתקיים בין מרץ 2017 לנובמבר 2018, כלל שני שלבים:
מלחמת קאפל השנייה
קרב קאפל
צבא ציריך התארגן מחדש לאחר התבוסה וניסה להשתלט על הר צוגרברג (Zugerberg) שבקנטון צוג וחלקו חנה על גבעת גובל (Gubel) הסמוכה למנציגן (Menzingen).
תגובת הפרוטסטנטים
התבוסה ניטרלה חלק גדול מהצבא המאוחד של ציריך וברן, ולנוכח עריקות שהלכו וגברו, נאלץ לסגת בחזרה במורד הרויס לעבר ברמגרטן (Bremgarten) שבקנטון ארגאו. הנסיגה הותירה את מרבית אזור אגם ציריך ואת העיר ציריך עצמה חסרי הגנה. כתוצאה מכך נאלצה ציריך לנסות ולהגיע להסדר שלום מהיר.
חוק איסור הפליה במוצרים, בשירותים ובכניסה למקומות בידור ולמקומות ציבוריים
פסיקה
בתביעה כנגד מועדון שקבע לגברים גיל מינימום גבוה יותר מאשר לנשים, שהוגשה לפני שאפליה מטעמי גיל נאסרה במפורש בחוק, קבע בית המשפט העליון שמדובר באפליה פסולה וחייב את המועדון בתשלום פיצוי. השופט יורם דנציגר קבע שגם אפליה כנגד הקבוצה החזקה היא פסולה בכך שהיא מחזקת סטריאוטיפים עליהם מתבססת האפליה. השופט סלים ג'ובראן הוסיף שהמדיניות פסולה "לא בשל הפגיעה הנגרמת לגברים, אלא בשל הפגיעה החמורה המגולמת במדיניות המשיבה, היא הפגיעה בנשים".
ביוני 2022 פסק בית משפט השלום בתל אביב שהחלטה של אוניברסיטת תל אביב לקיים מפגשי נטוורקינג של הפקולטה לניהול במסעדה לא כשרה היא הפליה מחמת דת של סטודנט דתי, וחייב את האוניברסיטה במתן פיצוי לסטודנט בסך 30,000 ש"ח ועוד 15,000 ש"ח הוצאות משפט.
כנסיית ישו הקדושה
היסטוריית הקהילה
ב-1962 נפגשו לראשונה חברי הקהילה והאב אוצוקי שבראשה עם ישראלי, טוביה בלומנטל, ששהה באזור באותה התקופה בעקבות לימודי הדוקטורט שלו לכלכלה באוניברסיטת אוסקה. מהמפגש הראשוני הזה התהדק הקשר בין חברי הקהילה לישראל ומאז החלו אלה לשלוח מתנדבים לקיבוצי ישראל, לעבוד וללמוד עברית. ב-1970 הקים בנו של אב הקהילה, אוצ'וקי מאזורו את מקהלת השחר (ביפנית: shinonome ;dawn) ששרה שירים יפניים ועבריים כאחד. שנה לאחר מכן הגיעה המקהלה לראשונה לישראל להופיע ב-1971. באותה השנה גם הוקם בית הארחה לישראלים, בסמוך לכנסייה בקיוטו, בשם "בית שלום". מאז נוצרו בתי הארחה נוספים בערים אחרות ברחבי יפן בהם יכולים ישראלים לשהות עד לשלושה ימים ללא תשלום.
ראיין קוגלר
ראשית חייו
קוגלר נולד ב-23 במאי 1986 באוקלנד שבמדינת קליפורניה. אמו, ג'וזלין (לבית תומאס) הייתה פעילה ציבורית וחברתית בעוד אביו איירה עבד כיועץ בשירות המבחן לנוער. שני הוריו סיימו את לימודיהם באוניברסיטת המדינה של קליפורניה בהייוורד. לקוגלר שני אחים: נח וקינן. דודו, קלרנס תומאס, הוא דור שלישי למשפחת סוורים באוקלנד, והיה הגזבר לשעבר של איחוד המחסנים החופיים הבינלאומי.
קראודה, מלך מרסיה
קראודה או קרידה (באנגלית: Creoda או Crida; 540 לערך - 593) היה מלך ממלכת מרסיה בין השנים 584–593, נחשב למלך הראשון של מרסיה.
פיבה, מלך מרסיה
פיבה או ויבה (באנגלית: Pybba או Pibba או Wibba או Wybba; 570 לערך - 606 או 615) היה מלך ממלכת מרסיה.
פיבה היה בנו של קודמו, קראודה, מלך מרסיה ואביהם של פנדה ושל אאווה. פיבה נולד בשנת 570 לערך ועלה לשלטון בשנת 593. פיבה מלך עד מותו בשנת 606 או 615. ב"כרוניקה האנגלו-סקסונית" פיבה מצוין כאביו של פנדה, אשר מלך אחריו, אולם בכרוניקה זו אין פרטים נוספים אודותיו.
לפיבה הייתה בת אחת, אשר שמה לא מצוין בכרוניקות, אולם ההיסטוריונים סבורים כי היא הייתה אשתו הראשונה של קנוואל, מלך וסקס.
שב שמעתתא
שם הספר
שב שמעתתא בתרגום מילולי מארמית הוא "שבע שמועות", כאשר הכוונה ב"שמועה" בארמית היא לסוגיה הלכתית. שם הספר לקוח משני מקורות בגמרא ו.
ر
בערבית סטנדרטית וברוב הניבים המדוברים רא מייצגת את העיצור /r/ (כמו ר|רי"ש מתגלגלת קדמית, או rr הספרדי). עם זאת, בחלק מהניבים, דוגמת ערבית מצרית וערבית תוניסאית, רא נהגית כעיצור /ɾ/ (כמו tt במילה האנגלית Better, במבטא אמריקאי). באזורים מועטים, דוגמת מוסול, רא נהגית כעיצור /ʁ/ (כמו רי"ש מודרנית).
גביע העולם בשחמט 2021
מבנה התחרות
המנצח בהתמודדות בכל סיבוב עולה לשלב הבא בתחרות והמפסיד מודח ממנה.
טודור ארגזי
השיבה לרומניה, המלחמה והמאסר
לאחר שובו לרומניה, ב-1910, ארגזי היה פעיל מאוד בתחום היצירתי והפובליציסטי. הוא פרסם שירים, מאמרים, ביקורת אמנותית, טורים סטיריים ועוד בכתבי עת רבים, שב לשיתוף הפעולה עם גאלה גלקטיון וכמבקר אמנות יצא להגנה על שמו הטוב של הצייר שטפאן לוקיאן, שבגלל בעיותיו הרפואיות נחשד בכך שהוא חותם על ציורים שאחרים מכינים עבורו. ארגזי הפגין נוכחות קבועה בחוג היוצרים שנוצר סביב Kübler Café ולפעמים גם בחוג של בית הקפה Casa Capşa.
בתקופה זו ארגזי התקרב מאוד לפוליטיקאי ואספן האמנות אלכסנדרו בוגדן-פיטשט (Alexandru Bogdan-Piteşti), ואפילו הקדיש לו פואמה. השניים, יחד עם גאלא גאלאקטיון ואישים אחרים, בעיקר אמנים פלסטיים, השתתפו בחוג של אדריאן מאניו (Adrian Maniu), ליד גן צ'ישמיג'יו.
גביע העולם בשחמט 2021
העפלה לתחרות המועמדים
בנוסף, כל העולים לרבע הגמר, מלבד העולים לגמר וקלרסן שכבר העפילו לתחרות המועמדים, העפילו לגראנד פרי 2022 שמשם תהיה הזדמנות גם כן להעפילו לתחרות המועמדים. העולים הם: אטיין בקרו, וידיט גוג'ראתי, ולדימיר פדוסייב, מוחמד אמין טבאטבאי וסם שנקלנד.
טודור ארגזי
השיבה לרומניה, המלחמה והמאסר
לקראת ועם פרוץ מלחמת העולם הראשונה ארגזי כתב מאמרים נגד הצטרפות רומניה לצד ההסכמה הלבבית ותבע להפנות את שאיפות רומניה לצירוף שטחי בסרביה. ב-1916 הצטרפה רומניה למלחמה וכוחות גרמנים כבשו חלקים גדולים ממנה, כולל הבירה, בוקרשט. ארגזי, שנשאר בבוקרשט, ערך עיתון ששימש כשופר שלטונות הכיבוש הגרמנים והתחתן עם פאראסקיבה בורדה (Paraschiva Burda). כששוחררה בוקרשט מהכיבוש הגרמני, ארגזי, יחד עם עוד 11 עיתונאים וסופרים, הועמד לדין באשמת שיתוף פעולה עם האויב ונידון לעונש מאסר. כעבור שנה זכה לחנינה בעקבות השתדלותו של ניקולאה יורגה.
בין מלחמות העולם
בשנים 1919–1920 ארגזי השתתף בכתב העת "הייֶנה" (Hiena הצבוע) ובשנים 1922–1923 היה העורך הראשי של כתב העת "קוּג'ט רומנסק" (Cuget românesc )(מחשבה רומנית). ב-1927, לאחר עיכובים רבים, התפרסם כרך השירים הראשון של ארגזי, "מילים מתאימות". מ-1928 הפיק ופרסם את העיתון, שבהמשך הפך לשבועון, Bilete de papagal (כרטיסים של תוכי).
העלבת עובד ציבור
העלבת עובד ציבור היא עבירה המופיעה בסעיף 288 לחוק העונשין, שזו לשונו: "המעליב בתנועות, במילים או במעשים, עובד הציבור, או דיין או פקיד של בית דין דתי או חבר ועדת חקירה לפי חוק ועדות חקירה, תשכ"ט-1968, כשהם ממלאים תפקידם או בנוגע למילוי תפקידם, דינו – מאסר שישה חדשים".
הספרה הציבורית
הסוציולוג, הפילוסוף וחוקר התרבות יורגן הברמאס, שטבע את המושג ב-1962 בספר "ההשתנות המבנית של המרחב הציבורי", מתייחס אל המרחב הציבורי כאל ספרה, המצויה בין הספרה הפרטית של האדם ולבין הספרה הפוליטית של המדינה - מרחב שבו אזרחים מתאספים להתדיינות רציונלית בסוגיות פוליטיות ומגבשים דעת קהל ביקורתית, תוך כדי תקשורת מתדיינת שמשפיעה על המרחב הפוליטי שבו הממשל מקבל החלטות. המרחב הציבורי ההברמאסי נגיש באופן חופשי לכל האזרחים שמנהלים שיח ביקורתי שמטרתו ביקורת על מוקדי העוצמה הציבורית, המוגבלים למספר מצומצם של בעלי תפקידים מנקודת המבט של טובת הכלל. על כן המרחב הציבורי חייב להתקיים מחוץ לתפקידים המוסדיים שמרכיבים את המרחב הפוליטי.
של (חברה)
של בע"מ (באנגלית: Shell plc), שעד 22 בינואר 2022 נקראה רויאל דאטש של (באנגלית: Royal Dutch Shell plc), היא חברת אנרגיה אנגלית-הולנדית רב לאומית שמרכזה בלונדון, העוסקת בנפט ובגז טבעי. החברה פועלת באינטגרציה אנכית, ופעילה בכל תחומי הפעילות של תעשיית הנפט והגז - חיפוש והפקה, זיקוק, הפצה ושיווק, פטרוכימיקלים, ייצור חשמל ומסחר. החברה פעילה גם בתחומי אנרגיה מתחדשת ודלק ביולוגי. של פועלת במעל 90 מדינות, מייצרת אנרגיה בשווי 3.1 מיליון חביות נפט ביום, ומפעילה 44 אלף תחנות דלק. של היא החברה השנייה בגודלה בעולם לפי הכנסות (אחרי אקסון מוביל), ואחת משש חברות האנרגיה הציבוריות הגדולות בעולם (סופרמייג'ורס).
הפרת זכויות אדם בניגריה
במשך השנים עלה מספר פעמים הקשר בין חברת "של" לזכויות האדם בניגריה.
קממבר
היסטוריה
על פי הסברה המקובלת, הגבינה הומצאה בשנת 1791 על ידי מרי הרל, איכרה מנורמנדי שבצרפת, ואולם, הגבינה שמוכרת לנו כיום מבוססת על התיעוש והפיתוח שנעשה בתהליך ייצור הגבינות החל מסוף המאה ה-19. עם זאת, הגבינה המשיכה להיות אחד המאכלים המייצגים את אזור נורמנדי.
מייק האקבי
תחילת דרכו
האקבי נולד ב-1955 בעיירה הופ שבארקנסו, בה נולד לפניו גם נשיא ארצות הברית ביל קלינטון. אביו היה כבאי ומכונאי, ואמו הייתה פקידה. בגיל 14 עבד בתחנת רדיו מקומית כקריין חדשות ומזג אוויר, והיה ראש מועצת התלמידים בבית הספר התיכון של הופ.
הקריירה הפוליטית
האקבי הדגיש את הרקע הדתי שלו כבעל תואר בתאולוגיה וככומר, ואף מתגאה בכך שהוא "מנהיג נוצרי", ובכך קיווה לתמיכה של הציבור הדתי-שמרני שמהווה חלק גדול מקהל הבוחרים בבחירות המקדימות במפלגה הרפובליקנית. האקבי פרש מהמירוץ לאחר שיריבו מקיין זכה למספר מספק של צירים.
קולה (משקה)
קולה הוא משקה קל מוגז המכיל קפאין וקרמל. המשקה מקבל את צבעו החום כהה וטעמו המתוק מקרמל אף שצבעו לעיתים מועשר בצבע מאכל קרמל. המשקה מקבל את טעמו גם מרכיבים נוספים, שכוללים תערובות של וניל, קינמון ופירות הדר.
שלמה זלמן אוירבך
דרכו ההלכתית
כמעט כל יצירתו של הרב אוירבך מתמקדת בתחום ההלכה בעיקר וגם בפרשנות לתלמוד. הוא לא השאיר בכתובים מדברי הגות, הדרשות או שיחות מוסר שלעיתים רחוקות היה נושא מהן בישיבתו. על אף שאביו היה מקובל, אין שום נוכחות של רעיונות הקבלה בפסקיו, ולא ידוע שהוא עסק בה כלל. עיקר יצירתו ההלכתית אינה בספרים שכתב אלא במאמרים רבים שפרסם, ובתשובות הלכתיות שנתן בכתב ובעל פה, חלקן כונסו אחר כך בספרים. נושאי התשובות והמאמרים שונים ומגוונים, וכוללים עיונים תלמודיים ומעשיים, פסקים בשאלות של האדם הפרטי, מצוות התלויות בארץ ועוד. עם זאת, עיקר עיסוקו בהלכות הנוגעות להתנהגות היומיומית של הפרט, ורוב תשובותיו מתייחסות לחלקים "אורח חיים" ו"יורה דעה" שבשולחן ערוך. כחלק מנטייה זו, היווה את הסמכות ההלכתית מאחורי הספר "שמירת שבת כהלכתה" של הרב יהושע ישעיה נויבירט.
הרב אויירבך התבלט ברוחב התחומים שבהם התפרסה מומחיותו, שכללו אגפים רבים בהלכה וממשקיה עם העולם המודרני. הוא גם נודע במיוחד בקשריו עם חוגים שונים ובכבוד שרחש לכל. הרב יעקב אריאל תיאר כך את מעמדו:
ספריו
ספרים שיצאו לאחר מותו:
הולנד באירוויזיון
אירוח התחרות
התחרות ב-1969 הסתיימה בניצחונן של ארבע מדינות, ולכן נערכה הגרלה לקבוע מי תהיה המדינה המארחת מבין ארבע המדינות המנצחות של השנה הקודמת, ונקבע כי הולנד תארח את התחרות ב-1970. פינלנד, נורווגיה, שוודיה, פורטוגל ואוסטריה, החליטו להחרים את התחרות באותה שנה בשל תוצאת התחרות שנה קודם לכן ושיטת הצבעת המדינות שלדעתן הייתה צריכה להשתנות. לאור החרמתן של מדינות רבות את התחרות, השתתפו בתחרות רק שתים עשרה מדינות. בשל מספר המדינות המועט, המפיקים והמארגנים בהולנד נאלצו למתוח את קטעי הפתיחה וקטעי הקישור והדבר נעשה באמצעות סרטונים קצרים אשר שודרו בין השירים. הרעיון של קטעי הקישור נחל הצלחה ושיטת סרטוני המעבר שבה כמעט בכל שנה. שיטת סרטוני המעבר אשר יצרו המפיקים בהולנד יצרה בפעם הראשונה יתרון ניכר לצופי הטלוויזיה על פני מאזיני הרדיו. סרטוני המעבר נקראו במשך השנים בכינוי "גלויות", כיוון שהן מציגות את נופי המדינה המארחת או כל מאפיין הקשור למדינה שתעלה על הבמה בסופן.
היעדרויות
הולנד נעדרה מ-4 תחרויות אירוויזיון לאורך השנים ופעם אחת הפסיקה את שידור התחרות:
אמילקארה פונקיילי
ביוגרפיה
שנתיים לאחר סיום לימודיו בקונסרבטוריון חיבר את האופרה הראשונה שלו. זו הייתה האופרה I PROMESSI SPOSI המבוססת על יצירת המופת של אלסנדרו מנצוני - "המאורסים". האופרה זכתה להצלחה בינונית, אבל גרסה מתוקנת של האופרה הועלתה בשנת 1872 והביאה לחתימת חוזה עם ג'וליו ריקורדי, המו"ל הגדול של עולם המוזיקה באיטליה. בשנת 1874 זכתה האופרה שלו "הליטאים" להצלחה.